Twitteris viitas dr. Rospu huvitavale lõimele kaelamanipulatsioonide tagajärjel tekkinud insuldi teemal.
The Mark Cuban Cost Plus Drug Company on põnev uus ravimifirma, mille eesmärgiks on (ennekõike USA) ravimite hindu tuua mõistlikule tasemele. Strateegia oleks toota ja müüa (kasumi arvelt) madala hinnaga geneerilisi ravimeid, mille hind täna on ebamõistlikult kõrge (mis tahes põhjusel). Hinnastuse näitena on toodud parasiitide vastane ravim albendasool, mille tablett maksab 225 dollarit, kuigi võiks maksta 20 dollarit.
Ameerika ravimiamet (FDA) on heaks kiitnud esimese HIV ravimi, mida tuleb süstena annustada kord kuus (selle asemel, et iga päev tabletti võtta). Ravimi tootjaks on ViiV Healthcare (mis omakorda omab GlaxoSmithKline). Ühe süsti hind on $5490, mis hoiab HIV ravi hinna jätkuvalt kõrgel.
Kaks linki:
- Social media damages teenagers’ mental health, report says
- I tried to report scientific misconduct. How did it go? Põnev lugu sellest, mis juhtub, kui leiad teadusartiklitest pidevalt vigu. Ühtlasi annab see tekst aimu, kui keeruline on teadusliku teksti lugemine (eeldab võimekust läbi mitme eriala – sh statistika) ja et kõik, mis on teadusartiklina vormistunud ja avaldunud, ei pruugi olla automaatselt tõene.
They spent 12 years solving a puzzle. It yielded the first COVID-19 vaccines. (National Geographic, 31.12.2020)
Hacker Newsist (mis on mu lemmik) päeva lõpetuseks FDA seisukoht, et nii Comirnaty (BioNTech) kui ka Moderna vaktsiinide annustamise osas on parim olemasolev teadmine see, et ~95% efektiivsuse saavutamiseks tuleb neid annustada täpselt nii nagu ette on nähtud.
Igasuguste muude skeemide efektiivsuse osas usaldusväärset infot sisuliselt ei ole. Loe täpsemalt FDA lehelt.
ERRis samal teemal:
Tartu Ülikooli koolituste infokirjast leidsin koolituse, mida kindlasti julgen soovitada: P2TP.TK.083 Minu keha ja ravimid.
Kursusel käsitletavateks teemadeks on: Ravimid, meeleoluhäired, sõltuvust tekitavad ained, valu, kehakaalu mõjutavad ained ja antimikroobsed ained.
Kõrvalepõikena võib öelda, et proviisori erialast kuulsin ise esimest korda ajateenistuses, kus meile andis ravimite teemalise loengu proviisori haridusega inimene ja rääkis huvitavalt just sõltuvust tekitavatest ainetest 🙂
Kursuse hind on 20 eurot ja maht 2 EAP’d. Õppejõud on arstiteaduse doktorid Malle Kuum, Anti Kalda ja Külli Jaako. Ehk siis samad inimesed, kes arstidele ja proviisoritele farmakoloogiat õpetavad.
Dr Priit Tohver on kirjutanud tõsiselt väärtusliku lõime Twitteris sellest, mis on mRNA ja kuidas COVID19 vaktsiin nii kiiresti valmis. Kuigi mitmel pool kommentaarides mainitakse, et need teadmised on õppimiskõveral umbes põhikooli bioloogia osas, siis pean tunnistama, et ma ei mäletanud sellest suurt midagi.
Mida teha, kui vaktsiin on olemas aga inimesed ei taha end vaktsineerida.
Sellest Twitteri postitusest ajendatult tegin kiire väljavõtte dr Kuulo Kutsari raamatu “Vaktsiinid ja vaktsineerimine: vaktsineerija käsiraamat” (2. trükk, 2014, toimetaja dr Marje Oona) peatükist 1.5 “Vaktsiinide koostis”. Kindlasti soovitan raamatut ennast ka lähemalt vaadata 🙂
Eestisse Amazonist ravimeid tellida ei saa.
Internetis ravimite müümisega kaasneb valdkonnaspetsiifilisi keerukusi väga palju, mistõttu lihtsa e-poe tegemisega seda võrrelda ei saa. Eestis tegutseb hetkel kolm netiapteeki – Azeta (Euroapteek), Apotheka ja Südameapteek – mis müüvad kõik ka retseptuuri.
Novembri keskel kirjutasid tehnoloogiaportaalid (1, 2, 3) Amazoni pressiteatel põhineva uudise, et Amazon on alustanud retseptiravimite müügiga 45 Ameerika osariigis. Retseptiravimid on müügil Amazon Pharmacy lehel ning sellest, kuidas ravimite tellimine välja näeb, on ülevaatlikult kirjutanud CNBC.
Eestisse Amazonist ravimeid tellida hetkel ei saa ning üsna ebatõenäoline on, et see muutuks võimalikuks tulevikus. Samas, sellel ei oleks ilmselt eriti ka mõtet, sest USAs on retseptiravimid Eestiga võrreldes kallid ja ravikindlustussüsteem hoopis teistsugune. Aga ajastut kirjeldava arenguna on see väga põnev.
Kuulamissoovitus: Recode Daily podcastis “Amazon Rx” arutati teemal, miks Amazon üldse tervishoiu kategooriasse kipub.